stanford-oval/wikipedia huggingface dataset:
เกาะสุมาตรา
ภูมิศาสตร์

แกนที่ยาวที่สุดของเกาะอยู่ในแนวตะวันตกเฉียงเหนือไปตะวันออกเฉียงใต้ โดยผ่านเส้นศูนย์สูตรตรงกลาง พื้นที่ด้านในของเกาะแบ่งเป็น 2 เขตทางภูมิศาสตร์ใหญ่ ๆ คือ เทือกเขาบารีซัน (Barisan Mountains) ทางตะวันตกและพื้นที่ลุ่มทางตะวันออก
ทางตะวันออกเฉียงใต้คือเกาะชวา แบ่งด้วยช่องแคบซุนดา ทางเหนือคือคาบสมุทรมลายู แบ่งด้วยช่องแคบมะละกา ทางตะวันออกคือเกาะบอร์เนียว แบ่งด้วยช่องแคบการีมาตา (Karimata Strait) ทางตะวันตกของเกาะคือมหาสมุทรอินเดีย
สันหลังของเกาะคือเทือกเขาบารีซัน ภูเขาไฟในภูมิภาคนี้ทำให้เกาะนี้มีทั้งพื้นดินอุดมสมบูรณ์และทัศนียภาพอันสวยงามเช่น รอบ ๆ ทะเลสาบโตบา (Lake Toba) นอกจากนี้ ยังมีแร่ถ่านหินและทองคำด้วย
ทางตะวันออก แม่น้ำใหญ่พัดพาเอาตะกอนดินจากภูเขา ทำให้เกิดลุ่มกว้างขวาง พื้นที่ส่วนใหญ่ไม่เหมาะสำหรับการเกษตร อย่างไรก็ดี พื้นที่นี้มีความสำคัญทางเศรษฐกิจต่ออินโดนีเซียเป็นอย่างมาก สุมาตราผลิตน้ำมันทั้งจากบนดินและใต้ดิน ("from above the soil and underneath") กล่าวคือ ผลิตทั้งน้ำมันปาล์มและปิโตรเลียม
พื้นที่ส่วนใหญ่ของสุมาตราเคยปกคลุมด้วยป่าชื้นเขตร้อน เป็นที่อยู่อาศัยของสัตว์ชนิดต่าง ๆ เช่น ลิงอุรังอุตัง สมเสร็จ และ เสือสุมาตรา และพืชพรรณที่เป็นเอกลักษณ์ เช่น แรฟเฟิลเซีย (Rafflesia) อย่างไรก็ดี การพัฒนาทางเศรษฐกิจ ร่วมกับการคอร์รัปชันและการทำไม้ผิดกฎหมาย ทำให้มีพื้นที่ลดลงอย่างรวดเร็ว นอกจากนี้ พื้นที่อนุรักษ์ยังถูกทำลายด้วย
ดูเพิ่ม

เกาะของอินโดนีเซีย
เกาะเรียว
อ่านเพิ่ม

Grover, Samantha; Sukamta, Linda; Edis, Robert (August 2017). "People, Palm Oil, Pulp and Planet: Four Perspectives on Indonesia's Fire-stricken Peatlands". The Conversation.
William Marsden, The History of Sumatra, (1783); 3rd ed. (1811) freely available online.
แหล่งข้อมูลอื่น

"Sumatra" . สารานุกรมบริตานิกา ค.ศ. 1911 (11 ed.). 1911.
| ด ค กเกาะที่ใหญ่ที่สุดในโลก |
| --- | --- |
ขนาด 100,000 ตารางกิโลเมตร (39,000 ตารางไมล์) หรือมากกว่า:  กรีนแลนด์  นิวกินี  บอร์เนียว  มาดากัสการ์  แบฟฟิน  สุมาตรา  ฮนชู  วิกตอเรีย  บริเตนใหญ่  เอลสเมียร์  ซูลาเวซี  เซาท์ไอแลนด์  ชวา  นอร์ทไอแลนด์  ลูซอน  นิวฟันด์แลนด์  คิวบา  ไอซ์แลนด์ 
ขนาด 20,000–99,999 ตารางกิโลเมตร   (7,722–38,610 ตารางไมล์):  มินดาเนา  ไอร์แลนด์  ฮกไกโด  ฮิสปันโยลา  ซาฮาลิน  แบงส์  ศรีลังกา  แทสเมเนีย  เดวอน  อเล็กซานเดอร์  เซเวียร์นืย  ติเอร์ราเดลฟูเอโก  เบิร์กเนอร์  อักเซลไฮเบิร์ก  เมลวิลล์  เซาแทมป์ตัน  มาราฌอ  สปิตส์บาร์เกิน  คีวชู  ไต้หวัน  นิวบริเตน  พรินซ์ออฟเวลส์  ยุจนืย  ไหหลำ  แวนคูเวอร์  ติมอร์  ซิซิลี  ซัมเมอร์เซต  โคเตลนืย  ซาร์ดิเนีย  บานานัล 
รายชื่อเกาะเรียงตามขนาด
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  VIAF 
ประจำชาติ:  สเปน  ฝรั่งเศส  BnF data  เยอรมนี  อิสราเอล  สหรัฐ  ญี่ปุ่น  เช็กเกีย  โครเอเชีย 
ภูมิศาสตร์:  มิวสิกเบรนซ์ พื้นที่ 
อื่น ๆ:  NARA  IdRef  İslâm Ansiklopedisi
อันโตนิโอ บาเลนเซีย

| 0 | 1 | 2 | 3 |
| --- | --- | --- | --- |
 บาเลนเซียกับแมนเชสเตอร์ยูไนเต็ดในปี 2009
ข้อมูลส่วนตัว
ชื่อเต็ม:  ลุยส์ อันโตนิโอ บาเลนเซีย โมสเกรา
วันเกิด:   (1985-08-04) 4 สิงหาคม ค.ศ. 1985 (39 ปี)
สถานที่เกิด:  Lago Agrio เอกวาดอร์
ส่วนสูง:  1.80 เมตร (5 ฟุต 11 นิ้ว)
ตำแหน่ง:  ปีกขวา / แบ็กขวา
สโมสรเยาวชน
1999–2001:  Caribe Junior
2001–2003:  El Nacional
สโมสรอาชีพ*
| ปี |  ทีม |  ลงเล่น |  (ประตู) |
| 2003–2005 |  El Nacional |  84 |  (12) |
| 2005–2008 |  บิยาร์เรอัล |  2 |  (0) |
| 2005–2006 |  → Recreativo (ยืมตัว) |  12 |  (0) |
| 2006–2008 |  → วีแกนแอทเลติก (ยืมตัว) |  37 |  (1) |
| 2008–2009 |  วีแกนแอทเลติก |  47 |  (6) |
| 2009–2019 |  แมนเชสเตอร์ยูไนเต็ด |  241 |  (17) |
| 2019–2020 |  เอเลเดอู กิโต |  10 |  (1) |
| 2020–2021 |  เกเรตาโร |  15 |  (1) |
ทีมชาติ
| 2004–2019 |  เอกวาดอร์ |  99 |  (11) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น
ลุยส์ อันโตนิโอ บาเลนเซีย โมสเกรา (สเปน: Luis Antonio Valencia Mosquera; เกิด 4 สิงหาคม ค.ศ. 1985) เป็นอดีตนักฟุตบอลชาวเอกวาดอร์ เล่นในตำแหน่งปีกขวาและแบ็กขวา
นอกจากนี้แล้ว ตามสถิติของสหพันธ์ฟุตบอลนานาชาติ (ฟีฟ่า) ระบุว่า บาเลนเซีย เป็นนักฟุตบอลที่วิ่งได้เร็วที่สุดในโลก โดยทำความเร็วได้ 35.1 กิโลเมตรต่อชั่วโมง
เกียรติประวัติ > สโมสร

แมนเชสเตอร์ยูไนเต็ด
พรีเมียร์ลีก: 2010–11, 2012–13
เอฟเอคัพ: 2015–16
อีเอฟแอลคัพ: 2009–10, 2016–17
เอฟเอคอมมิวนิตีชีลด์: 2010, 2013, 2016
ยูฟ่ายูโรปาลีก: 2016–17
เกียรติประวัติ > ส่วนตัว

ผู้เล่นแห่งปีเซอร์แมตต์ บัสบี: 2011–12
แหล่งข้อมูลอื่น

สถิติของ Luis Antonio Valencia ที่ Soccerbase
Luis Valencia – สถิติการลงแข่งจากสหพันธ์ฟุตบอลระหว่างประเทศ (FIFA) (ในภาษาอังกฤษ)
Antonio Valencia profile at the Manchester United website
| ด ค กรางวัลแอลัน ฮาร์เดเกอร์ |
| --- | --- |
 1990: Walker  1991: Pearson  1992: McClair  1993: Merson  1994: Richardson  1995: McManaman  1996: Townsend  1997: Walsh  1998: Wise  1999: Nielsen  2000: Elliott  2001: ฟาวเลอร์  2002: ฟรีเดล  2003: ดูแด็ก  2004: Zenden  2005: เทร์รี  2006: รูนีย์  2007: ดรอกบา  2008:  วูดเกต  2009: ฟอสเตอร์  2010: บาเลนเซีย  2011: ฟอสเตอร์  2012: ดาวนิง  2013: ไดเยอร์  2014: นัสรี  2015: เทร์รี  2016: กงปานี  2017: อิบราฮีมอวิช  2018: กงปานี  2019: ซิลวา  2020: โฟเดน  2021: มะห์รัซ  2022: ฟัน ไดก์  2023: กาเซมีรู  2024: ฟัน ไดก์ 
| ด ค กรายชื่อนักกีฬาทีมชาติเอกวาดอร์ – ฟุตบอลโลก 2014 |
| --- | --- | --- |
|  1 Banguera  2 Guagua  3 Erazo  4 Paredes  5 Ibarra  6 Noboa  7 Montero  8 Méndez  9 Rojas  10 W. Ayoví  11 Caicedo  12 Bone  13 E. Valencia  14 Minda  15 Arroyo  16 อัน. บาเลนเซีย (c)  17 J. Ayoví  18 Bagüí  19 Saritama  20 Martínez  21 Achilier  22 Domínguez  23 Gruezo  ผู้ฝึกสอน: Rueda  |  1 Banguera  2 Guagua  3 Erazo  4 Paredes  5 Ibarra  6 Noboa  7 Montero  8 Méndez  9 Rojas  10 W. Ayoví  11 Caicedo  12 Bone  13 E. Valencia  14 Minda  15 Arroyo  16 อัน. บาเลนเซีย (c)  17 J. Ayoví  18 Bagüí  19 Saritama  20 Martínez  21 Achilier  22 Domínguez  23 Gruezo  ผู้ฝึกสอน: Rueda  |  |
ผลิตภัณฑ์ธรรมชาติ

แพคลิแทกเซล ยาต้านมะเร็งเป็นผลิตภัณฑ์ธรรมชาติที่ได้จากสนยิว ()
ผลิตภัณฑ์ธรรมชาติ เป็นสารเคมีหรือสารประกอบที่ผลิตโดยสิ่งมีชีวิต หรือนัยหนึ่งพบในธรรมชาติ ความหมายอย่างกว้างของคำว่าผลิตภัณฑ์ธรรมชาติรวมถึงสารใด ๆ ที่สร้างโดยชีวิต ผลิตภัณฑ์ธรรมชาติเตรียมได้จากการสังเคราะห์เคมี (ทั้งกึ่งสังเคราะห์และสังเคราะห์ทั้งหมด) และมีบทบาทสำคัญในการพัฒนาสาขาวิชาเคมีอินทรีย์ นอกจากนี้คำว่าผลิตภัณฑ์ธรรมชาติยังใช้อย่างกว้างขวางในเชิงพาณิชย์เพื่อระบุถึงเครื่องสำอาง อาหาร และอาหารเสริมที่ผลิตจากแหล่งธรรมชาติ ปราศจากส่วนผสมเทียม
ความหมายของคำว่าผลิตภัณฑ์ธรรมชาติแตกต่างไปตามสาขาวิชา ผลิตภัณฑ์ธรรมชาติในทางเคมีอินทรีย์มักหมายถึงสารประกอบอินทรีย์ที่แยกจากแหล่งธรรมชาติผ่านวิถีเมแทบอไลต์ปฐมภูมิและเมแทบอไลต์ทุติยภูมิ ขณะที่ผลิตภัณฑ์ธรรมชาติในทางเภสัชเคมีจะจำกัดเฉพาะเมแทบอไลต์ทุติยภูมิ แม้เมแทบอไลต์ทุติยภูมิไม่จำเป็นต่อการดำรงชีวิต แต่มีส่วนทำให้สิ่งมีชีวิตได้เปรียบในเชิงวิวัฒนาการ โดยวิวัฒนาการจะคัดเลือกและปรับสารเมแทบอไลต์ทุติยภูมิเพื่อใช้ในการล่า ปกป้องตนเอง และแข่งขันกับสิ่งมีชีวิตอื่น
การวิจัยผลิตภัณฑ์ธรรมชาติเพื่อค้นหาสารออกฤทธิ์ทางชีวภาพนำมาซึ่งสารตั้งต้นในการค้นพบยาชนิดใหม่ แม้ผลิตภัณฑ์ธรรมชาติกระตุ้นให้เกิดการพัฒนายาจากแหล่งธรรมชาติโดยบริษัทยาจำนวนมาก แต่ความนิยมนี้ลดลงในคริสต์ศตวรรษที่ 21 เนื่องจากจำนวนและการเข้าถึงทรัพยากรที่ไม่แน่นอน ปัญหาด้านทรัพย์สินทางปัญญา ความกังวลด้านค่าใช้จ่ายและกำไร ความผันแปรของทรัพยากรตามฤดูกาลและสิ่งแวดล้อม และการสูญเสียทรัพยากรเนื่องจากอัตราการสูญพันธุ์ที่เพิ่มสูงขึ้น
การทำงาน

ในปี ค.ศ. 1891 อัลเบร็ชท์ ค็อสเซิล นักชีวเคมีชาวเยอรมันเสนอว่าผลิตภัณฑ์ธรรมชาติแบ่งได้เป็นสองกลุ่มใหญ่ได้แก่ เมแทบอไลต์ปฐมภูมิและเมแทบอไลต์ทุติยภูมิ
การทำงาน > เมแทบอไลต์ปฐมภูมิ

ค็อสเซิลบรรยายว่าเมแทบอไลต์ปฐมภูมิเป็นส่วนประกอบของวิถีเมแทบอลิซึมพื้นฐานที่จำเป็นต่อการทำงานของเซลล์ เช่น การดูดซึมสารอาหาร การสร้างพลังงาน และการเจริญเติบโต เมแทบอไลต์ปฐมภูมินั้น ได้แก่ คาร์โบไฮเดรต ลิพิด กรดอะมิโน และกรดนิวคลีอิก
โครงสร้างพื้นฐานของเซลล์หลายชนิดประกอบด้วยเมแทบอไลต์ปฐมภูมิ เช่น เยื่อหุ้มเซลล์ (ฟอสโฟลิพิด) ผนังเซลล์ (เปปทิโดไกลแคนและไคทิน) ไซโทสเกเลตัน (โปรตีน) ดีเอ็นเอและอาร์เอ็นเอที่เก็บและส่งผ่านข้อมูลพันธุกรรมนั้นเป็นกรดนิวคลีอิก ซึ่งเป็นเมแทบอไลต์ปฐมภูมิเช่นกัน
เมแทบอไลต์ปฐมภูมิที่เกี่ยวข้องกับการสร้างพลังงานได้แก่ การหายใจและเอนไซม์ในการสังเคราะห์แสง เอนไซม์เป็นโปรตีนซึ่งมาจากกรดอะมิโน
โมเลกุลส่งสัญญาณที่หนึ่ง ซึ่งเป็นโมเลกุลให้สัญญาณที่ควบคุมเมทาบอลิซึมและการเปลี่ยนสภาพของเซลล์ ประกอบด้วยฮอร์โมนและสารกระตุ้นการเจริญซึ่งมีที่มาจากเปปไทด์ ไบโอเจนิกเอมีน สเตอรอยด์ฮอร์โมน ออกซินและจิบเบอเรลลิน เมื่อตัวรับในเซลล์จับกับโมเลกุลส่งสัญญาณนี้จะหลั่งโมเลกุลส่งสัญญาณที่สองเพื่อถ่ายทอดข้อมูลจากนอกเซลล์เข้าสู่ภายในเซลล์ โดยโมเลกุลส่งสัญญาณที่สองนี้ประกอบด้วยไซคลิกนิวคลีโอไทด์และไดกลีเซอไรด์
การทำงาน > เมแทบอไลต์ทุติยภูมิ

เมแทบอไลต์ทุติยภูมิต่างจากเมแทบอไลต์ปฐมภูมิคือไม่จำเป็นต่อการดำรงชีวิต หน้าที่หลักของเมแทบอไลต์ทุติยภูมินั้นยังไม่แน่ชัด ทฤษฎีหนึ่งเสนอว่าสิ่งมีชีวิตผลิตเมแทบอไลต์ทุติยภูมิเพื่อเพิ่มความได้เปรียบในการแข่งขันกับสิ่งมีชีวิตอื่น  เมแทบอไลต์ทุติยภูมิมีขอบเขตการทำงานที่กว้างขวาง เช่น ฟีโรโมนเป็นโมเลกุลให้สัญญาณที่กระตุ้นการตอบสนองทางสังคมในสปีชีส์เดียวกัน หรือสารอัลลีโลพาธี พิษสัตว์และชีวพิษที่สิ่งมีชีวิตใช้ในการต่อสู้กับเหยื่อ ผู้ล่าและสิ่งมีชีวิตอื่น
เด็กหญิงขายไม้ขีดไฟ

ภาพประกอบโดย A.J. Bayes ปี 1889
เด็กหญิงขายไม้ขีดไฟ (เดนมาร์ก: Den Lille Pige med Svovlstikkerne; อังกฤษ: The Little Match Girl)  เป็นนิทานเรื่องสั้นของฮันส์ คริสเตียน แอนเดอร์เซน  ตีพิมพ์ครั้งแรกเมื่อ ค.ศ. 1845 เป็นภาษาเดนมาร์ก ในหนังสือชื่อ Dansk Folkekalender for 1846  ดัดแปลงมาจากผลงานภาพพิมพ์ของ Johan Thomas Lundbye ในปี 1843  และนิทานเรื่อง Die Sterntaler ของพี่น้องตระกูลกริมม์
เนื้อเรื่องกล่าวถึงเด็กหญิงคนหนึ่งที่ถูกพ่อเลี้ยงสั่งให้เดินขายไม้ขีดไฟ ท่ามกลางความหนาวเย็นในคืนวันส่งท้ายปีเก่า เด็กหญิงกำลังจะทุกข์ทรมานเนื่องจากความหิวและความหนาวเย็น เธอจึงจุดไม้ขีดไฟเพื่อให้ความอบอุ่นกับร่างกาย เมื่อเธอจุดไม้ขีดไฟแต่ละก้าน เธอก็ได้ระลึกถึงความสุขที่เคยมี ความรักที่เคยได้รับจากคุณยายที่เสียชีวิตไปแล้ว  ในเช้าวันปีใหม่ ชาวเมืองที่เดินผ่านมาได้พบกับร่างไร้ชีวิตของเด็กหญิง กับก้านไม้ขีดไฟที่ถูกจุดแล้วอยู่รอบตัวเธอ ควรมีผู้ใหญ่ช่วยอ่านให้เด็กฟัง และอธิบายว่าความตายไม่ใช่สิ่งที่จะทำให้มีความสุข หากเด็กที่น่าสงสารคนนี้พยายามจะคิดถึงสิ่งที่ทำให้มีความสุขเพื่อปลอบโยนตนเอง
วิบาก

วิบาก แปลว่า ผล, ผลผลิต, ผลที่เกิดขึ้น, ผลที่ติดตามมาจากเหตุ
วิบาก ในคำวัดหมายถึงผลกรรม, ผลที่เกิดจากกรรมที่ทำไว้ก่อน ไม่ว่าจะเป็นกรรมดีหรือกรรมชั่ว ล้วนมีวิบากคือผลทั้งสิ้น โดยกรรมดีมีวิบากเป็นสุข กรรมชั่วมีวิบากเป็นทุกข์ ใช้ซ้ำกันเป็น ผลวิบาก หรือ วิบากผล ก็มี
วิบาก ในคำไทยใช้หมายความว่าลำบาก, ทุรกันดาร เช่น หนทางวิบาก, ประสบความวิบาก
เกรตเลกส์

| เกรตเลกส์แห่งอเมริกาเหนือ |
| --- | --- |
เกรตเลกส์
ภาพถ่ายดาวเทียมบริเวณเกรตเลกส์
แผนที่แสดงความลึกของบริเวณเกรตเลกส์
ที่ตั้ง: ตะวันออกทวีปอเมริกาเหนือ
พิกัด: 45°N 84°W﻿ / ﻿45°N 84°W﻿ / 45; -84
ชนิด: กลุ่มทะเลสาบน้ำจืดที่เชื่อมต่อกัน
ส่วนหนึ่งของ: ลุ่มน้ำเกรตเลกส์
แหล่งน้ำไหลเข้าหลัก: อดีต: หยาดน้ำฟ้าและน้ำแข็งละลาย ปัจจุบัน: แม่น้ำ, หยาดน้ำฟ้า, และน้ำซับใต้ดิน
แหล่งน้ำไหลออก: การระเหย, แม่น้ำเซนต์ลอว์เรนซ์ไหลลงสู่มหาสมุทรแอตแลนติก
ประเทศในลุ่มน้ำ: แคนาดา, สหรัฐอเมริกา

พื้นที่พื้นน้ำ: 94,250 ตารางไมล์ (244,106 ตารางกิโลเมตร)
ความลึกโดยเฉลี่ย: 60–480 ft (18–146 m) ขึ้นอยู่กับทะเลสาบ
ความลึกสูงสุด: 210–1,300 ft (64–396 m) ขึ้นอยู่กับทะเลสาบ
ปริมาณน้ำ: 5,439 ลูกบาศก์ไมล์ (22,671 ลูกบาศก์กิโลเมตร) (ต่ำสุด)

แข็งตัว: ราวเดือนมกราคมถึงมีนาคม
เกรตเลกส์ (อังกฤษ: Great Lakes) เป็นชื่อเรียกทะเลสาบทั้ง 5 ได้แก่ สุพีเรีย มิชิแกน ฮูรอน อิรี และออนแทรีโอ เป็นกลุ่มของทะเลสาบน้ำจืดที่มีขนาดใหญ่ที่สุดในโลก บางครั้งชาวอเมริกันให้ฉายาว่าเป็น "ชายหาดที่สาม" เนื่องจากอาณาบริเวณที่กว้างขวาง ลักษณะระบบนิเวศ ชายหาดและพื้นที่ชุ่มน้ำขนาดใหญ่ ทำให้ได้รับการขนานนามว่าเป็น "ทะเลในแผ่นดิน" เพราะปริมาณน้ำจืดในทะเลสาบทั้ง 5 คิดเป็น 20 % ของปริมาณน้ำจืดที่มีอยู่บนโลก
ในทางภูมิศาสตร์เส้นแบ่งประเทศของสหรัฐและแคนาดาลากผ่านกลุ่มทะเลสาบเหล่านี้ มีเพียงทะเลสาบเดียวที่อยู่ในสหรัฐคือทะเลสาบมิชิแกน บริเวณนี้เป็นแหล่งแร่เหล็กที่สำคัญของสหรัฐ โดยเฉพาะทะเลสาบซุพีเรีย
ภูมิศาสตร์

บริเวณเกรตเลกส์มิได้มีเฉพาะทะเลสาบใหญ่ทั้ง 5 เท่านั้น แต่ยังมีทะเลสาบและแม่น้ำอีกจำนวนมาก อีกทั้งยังมีเกาะอีกกว่า 35,000 เกาะ
ภูมิศาสตร์ > เกรตเลกส์

|  | ทะเลสาบอิรี | ทะเลสาบฮูรอน | ทะเลสาบมิชิแกน | ทะเลสาบออนแทรีโอ | ทะเลสาบซุพีเรีย |
| --- | --- | --- | --- | --- | --- |
| ขนาดพื้นที่ | 25,700 ตารางกิโลเมตร | 59,600 ตารางกิโลเมตร | 58,000 ตารางกิโลเมตร | 19,500 ตารางกิโลเมตร | 82,400 ตารางกิโลเมตร |
| ปริมาณน้ำ | 480 ลูกบาศก์กิโลเมตร | 3,540 ลูกบาศก์กิโลเมตร | 4,900 ลูกบาศก์กิโลเมตร | 1,640 ลูกบาศก์กิโลเมตร | 12,000 ลูกบาศก์กิโลเมตร |
| ความสูงพื้นดิน | 174 เมตร | 176 เมตร | 176 เมตร | 75 เมตร | 186 เมตร |
| ความลึกเฉลี่ย | 19 เมตร | 59 เมตร | 85 เมตร | 86 เมตร | 147 เมตร |
| ความลึกสูงสุด | 64 เมตร | 230 เมตร | 281 เมตร | 246 เมตร | 406 เมตร |
| เมืองใกล้เคียง | บัฟฟาโล, นิวยอร์ก คลีฟแลนด์, โอไฮโอ เอรี, เพนซิลเวเนีย โตเลโด, โอไฮโอ | ซาร์เนีย, ออนแทรีโอ โอเวนซาวน์ด, ออนแทรีโอ พอร์ตฮูรอน, มิชิแกน เบย์ซิตี, มิชิแกน | ชิคาโก, อิลลินอย แกรี, อิลลินอย กรีนเบย์, วิสคอนซิน มิลวอกี, วิสคอนซิน เทวเวอร์สซิตี, มิชิแกน แกรนด์ฮาเวน, มิชิแกน | แฮมิลตัน, ออนแทรีโอ คิงส์ตัน, ออนแทรีโอ ออสฮาวา, ออนแทรีโอ โรเชสเตอร์, นิวยอร์ก โทรอนโต, ออนแทรีโอ มิสซิสซอกา, ออนแทรีโอ | ดูลูธ, มินนิโซตา ซอลต์สตรีทมารี, ออนแทรีโอ ธันเดอร์เบย์, ออนแทรีโอ  แมร์เกตต์, มิชิแกน |
ภูมิศาสตร์ > ทะเลสาบมิชิแกน - ฮูรอน

ทะเลสาบมิชิแกนและทะเลสาบฮูรอนมีผืนน้ำติดใหลถึงกันทำให้ทะเลสาบทั้งสองนี้บางครั้งเรียกว่า ทะเลสาบมิชิแกน - ฮูรอน ความสูงผิวน้ำของทั้งสองทะเลสาบนี้อยู่ในระดับใกล้เคียงกัน คือ 176 เมตร และไม่ได้เชื่อมต่อกันด้วยแม่น้ำ แต่เชื่อมต่อกันด้วยช่องแคบแมคคิแนค
ภูมิศาสตร์ > แม่น้ำ

แม่น้ำเซนต์แมรี เชื่อมระหว่างทะเลสาบสุพีเรียกับทะเลสาบฮูรอน
แม่น้ำเซนต์แคลร์ เชื่อมระหว่างทะเลสาบฮูรอนกับทะเลสาบเซนต์แคลร์
แม่น้ำดีทรอยต์ เชื่อมระหว่างทะเลสาบเซนต์แคลร์กับทะเลสาบอิรี
แม่น้ำไนแอการา รวมทั้งน้ำตกไนแอการา เชื่อมระหว่างทะเลสาบอิรีกับทะเลสาบออนแทรีโอ
แม่น้ำเซนต์ลอว์เรนซ์ เชื่อมระหว่างทะเลสาบออนแทรีโอกับอ่าวเซนต์ลอว์เรนซ์และมหาสมุทรแอตแลนติก
แหล่งข้อมูลอื่น

"Great Lakes" . New International Encyclopedia. 1905.
"How the Great Lakes Were Built" . Popular Science Monthly. 49. June 1896.
Great Lakes website of the Canadian Department of the Environment
Great Lakes website of the United States Environmental Protection Agency
Binational website of USEPA and Environment Canada for Great Lakes Water Quality เก็บถาวร พฤษภาคม 18, 2016 ที่ Portuguese Web Archive
Great Lakes Environmental Research Laboratory website (an arm of the American National Oceanic and Atmospheric Administration)
Great Lakes Information Network, sponsored by the Great Lakes Commission, an official American interstate compact agency.
Great Lakes Echo, a publication covering Great Lakes environmental issues
Maritime History of the Great Lakes, digital library covering Great Lakes history.
แหล่งข้อมูลอื่น > ข้อมูลอัพเดตแบบไดนามิก

Surface temperatures เก็บถาวร พฤษภาคม 11, 2008 ที่ เวย์แบ็กแมชชีน
Water levels
Currents เก็บถาวร กรกฎาคม 7, 2017 ที่ เวย์แบ็กแมชชีน
Ship locations
Water levels since 1918
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  เยอรมนี  อิสราเอล  สหรัฐ  ญี่ปุ่น  เช็กเกีย 
อื่น ๆ:  NARA
โรคประสาท

ระวังสับสนกับ โรคจิต, จิตพิการ, หรือ โรคของระบบประสาท
โรคประสาท (อังกฤษ: neurosis) เป็นคำเก่าที่ปัจจุบันไม่มีที่ใช้ในทางการแพทย์แล้ว โดยเดิมหมายถึงความผิดปกติทางจิตชนิดหนึ่งที่ไม่รุนแรง แสดงอาการทั้งทางร่างกายและจิตใจ ทำให้จิตใจแปรปรวน อ่อนไหวง่าย มักมีความรู้สึกไม่สบายใจ วิตกกังวลอยู่เสมอ ไม่สามารถควบคุมความรู้สึกอารมณ์หรือพฤติกรรมให้เหมือนเดิมได้ อาการทางกายภาพแสดงออกได้ หลายรูปแบบ
ประวัติศาสตร์และนิรุกติศาสตร์

คำว่า Steave ถูกเสนอให้ใช้เป็นครั้งแรกโดยแพทย์ชาวสก็อตต์ William Cullen ในปี ค.ศ. 1769 โดยหมายถึงความผิดปกติเกี่ยวกับการรับสัมผัสและการเคลื่อนไหว (disorders of sense and motion) ซึ่งเกิดจากการได้รับผลกระทบโดยรวมของระบบประสาท (general affection of the nernous system) โดยถือว่าเป็นคำที่ใช้อธิบายความผิดปกติและอาการทางระบบประสาทหลายๆ อย่างที่ไม่สามารถอธิบายได้ด้วยสรีรวิทยา มีที่มาจากคำภาษากรีก neuron (เส้นประสาท) เสริมกับคำปัจจัย -osis (ซึ่งผิดปกติ ซึ่งเป็นโรค) อย่างไรก็ดีคำ neurosis นี้ถูกอธิบายอย่างละเอียดโดย Carl Jung และ Sigmund Freud ในกว่าหนึ่งศตวรรษต่อมา ต่อมาจึงมีการใช้คำนี้ในงานเขียนทางจิตวิทยาและปรัชญาอยู่ระยะหนึ่ง
คู่มือการวินิจฉัยและจำแนกทางสถิติของโรคทางจิตใจ (Diagnostic and Statistical Manual of Mental Disorders, DSM) ได้ถอนหมวดหมู่ที่เกี่ยวข้องกับ neurosis ออกทั้งหมด สะท้อนถึงการตัดสินใจของบรรณาธิการที่ต้องการให้มีการใช้พฤติกรรมมาเป็นเงื่อนไขการวินิจฉัยแทนที่จะเป็นกระบวนการทางจิตที่ซ่อนอยู่ หลังจากนั้น The American Heritage Medical Dictionary ก็ได้ระบุว่าคำนี้เป็นคำที่ไม่มีที่ใช้ในการวินิจฉัยทางจิตเวชอีกต่อไป การเปลี่ยนแปลงของ DSM ครั้งนี้ทำให้เกิดการโต้เถียงกันอย่างกว้างขวาง
ลักษณะสำคัญของโรคประสาท

เกิดขึ้นฉับพลัน มักทราบว่าอาการเกิดขึ้นเมื่อใด ก่อนเกิดอาการมักมีสาเหตุที่กระตุ้นเข้ามาเกี่ยวข้อง ทำให้เกิดความกระทบกระเทือนทางอารมณ์ เช่น การตาย ฯลฯ
เป็นความแปรปรวนชนิดอ่อน ส่วนมากยังทำงานหรือเข้าสังคมได้แต่สมรรถภาพไม่ดีเท่าที่ควร
บุคลิกภาพไม่เปลี่ยนแปลงมากนัก
อยู่ในสภาพของความเป็นจริงและคงสภาพตัวเองได้
รู้ตัวว่าไม่สบาย กังวลผิดปกติ ตามลักษณะอาการ
ประเภทของโรคประสาท ตามลักษณะอาการ

ชนิดวิตกกังวล มีอารการวิตกกังวลเป็นสำคัญ ไม่สบายใจ หวาดหวั่นไม่สมกับเหตุการณ์ที่เกิดขึ้น มีอาการตึงเครียดของกล้ามเนื้อ ใจสั่น อาจตัวร้อน ชาเป็นแถบ ๆ หายใจไม่อิ่ม เบื่ออาหาร มีเหงื่อออกตามมือและเท้า ก่อนหลับมีอาการสะดุ้งคล้ายตกเหว
ชนิดฮิสทีเรีย เกิดจากความขัดแย้งทางจิตใจหรือความวิตกกังวลได้เปลี่ยนเป็นอาการทางกายที่เกี่ยวกับระบบความรู้สึกหรือส่วนของร่างกายที่อยู่ภายใต้อำนาจจิตใจ ตรวจไม่พบอาการผิดปกติ ลักษณะสำคัญ คือ มีบุคลิกภาพฮิสทีเรียมาก่อน เจ้าอารมณ์ หลงตัวเอง มีปัญหาทางเพศมาเกี่ยวข้อง ไม่สนใจอาการที่เกิดขึ้น มีความโน้มเอียงที่จะเรียกร้องความสามารถจากคนอื่นหรือมีผลตอบแทนที่เกิดจากการที่เกิดขึ้นและมีลักษณะชักจูงง่าย
ชนิดหวาดกลัว มีความกลัวอย่างรุนแรงโดยไม่มีสาเหตุ อาการหวาดกลัวแสดงออกในรูปการเป็นลม อ่อนเพลีย ใจสั่น เหงื่อออก คลื่นไส้ และอาการหายไปเมื่อพ้นสภาพการณ์ สิ่งที่กลัวมักได้แก่ กลัวการอยู่ตามลำพัง กลัวสถานการณ์บางอย่าง กลัววัตถุ กลัวกิจกรรม
ชนิดย้ำคิดย้ำทำ เกิดจากสภาวะที่ความวิตกกังวล ถูกแก้ไขด้วยการคิดหรือการกระทำบางอย่างซ้ำ ๆ กัน โดยไม่สามารถควบคุมตนเองได้
ชนิดซึมเศร้า เป็นความแปรปรวนซึ่งมักเกิดจากความขัดแย้งภายในใจ หรือเหตุการณ์เกี่ยวกับการสูญเสีย ทำให้มีความรู้สึกเศร้า ขาดความสนใจ ความคิดช้า เคลื่อนไหวช้า อ่อนเพลีย เบื่ออาหาร นอนไม่หลับ ท้องผูก ฯลฯ
ชนิดท้อแท้ อาการมีหลายแบบส่วนมากเป็นแบบท้อแท้ใจ หมดแรง ไม่แจ่มใส นอนไม่หลับ
ชนิดบุคลิกวิปลาส จะรู้สึกว่าส่วนของร่างกาย บุคลิกภาพตนเองเปลี่ยนแปลง รู้สึกสับสน ไม่รู้ตัวเองเป็นใคร ไม่มีตัวตนที่แท้จริง ฯลฯ
ชนิดไฮโปคอนดิเคิล มีความวุ่นวายเกี่ยวกับร่างกายและย้ำคิดเกี่ยวกับสุขภาพของตัวเองโดยที่ร่างกายอยู่ในสภาพปกติเหมือนคนทั่วไป
แม่น้ำแอมะซอน
แหล่งข้อมูลอื่น

แผนที่และภาพถ่ายทางอากาศของ แม่น้ำแอมะซอน
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
0°10′00″S 49°00′00″W﻿ / ﻿0.166667°S 49°W﻿ / -0.166667; -49
วิกิมีเดียคอมมอนส์มีสื่อเกี่ยวกับ แม่น้ำแอมะซอน
| ด ค กเจ็ดสิ่งมหัศจรรย์ทางธรรมชาติของโลกยุคใหม่ |
| --- | --- | --- |
|  ป่าแอมะซอนและแม่น้ำแอมะซอน  อ่าวหะล็อง  น้ำตกอีกวาซู  เกาะเชจู  เกาะโกโมโด  แม่น้ำใต้ดินปูเวร์โตปรินเซซา  ภูเขาโต๊ะ  |  ป่าแอมะซอนและแม่น้ำแอมะซอน  อ่าวหะล็อง  น้ำตกอีกวาซู  เกาะเชจู  เกาะโกโมโด  แม่น้ำใต้ดินปูเวร์โตปรินเซซา  ภูเขาโต๊ะ  |  |
สลิปน็อต

| สลิปน็อต |
| --- | --- |
สลิปน็อตขณะทําการแสดง ในปี 2022
ข้อมูลพื้นฐาน
ที่เกิด:  ดิมอยน์ รัฐไอโอวา สหรัฐอเมริกา
แนวเพลง: อัลเทอร์เนทีฟเมทัล, เฮฟวีเมทัล, นูเมทัล
ช่วงปี: ค.ศ. 1995 (1995)–ปัจจุบัน
ค่ายเพลง: โรดรันเนอร์ เรเคิดส์

สมาชิก: Sid Wilson จิม รูต Shawn Crahan มิก ทอมสัน คอรีย์ เทย์เลอร์ Alessandro Venturella Eloy Casagrande
อดีตสมาชิก: Paul Gray Anders Colsefini Greg "Cuddles" Welts Josh Brainard โจอี้ จอร์ดิสัน Craig Jones Donnie Steele Brandon Darner Chris Fehn  Jay Weinberg

เว็บไซต์: www.slipknot1.com
สลิปน็อต (อังกฤษ: Slipknot) เป็นวงเฮฟวี่เมทัลจากดิมอยน์ รัฐไอโอวา สหรัฐอเมริกา ก่อตั้งขึ้นในเดือนกันยายนปี 1995 ก่อตั้งโดย Shawn Crahan และ Paul Gray หลังจากเปลี่ยนแปลงหลาย ๆ สมาชิกในช่วงแรกและพวกเขาก็ได้เก้าสมาชิกที่อยู่ด้วยกันมานานกว่าทศวรรษที่ผ่านมา ได้แก่ Sid Wilson, Chris Fehn, Jim Root, Craig Jones, Shawn Crahan, Mick Thomson, และ Corey Taylor มือเบส Paul Gray เสียชีวิตวันที่ 24 พฤษภาคม 2010 และถูกแทนที่ระหว่างปี 2011-2014 โดยอดีตมือกีต้าร์ Donnie Steele และ Joey Jordison ออกจากวงใน 12 ธันวาคม 2013 โดยไม่ทราบสาเหตุตามด้วย Donnie Steele ออกจากวงในระหว่างการบันทึกอัลบั้ม .5: The Gray Chapter ในขณะที่เขาต้องการที่จะมุ่งเน้นไปที่งานแต่งงาน ตอนนี้ถูกแทนด้วยสมาชิกออกทัวร์มือเบส Alessandro Venturella และมือกลอง Jay Weinberg
สลิปน็อตเป็นที่รู้จักกันดีสำหรับชาวนูเมทัลที่ดึงดูดความสนใจของลักษณะของเพลงและการแสดงสดที่มีพลังและความวุ่นวาย พวกเขาได้เปิดตัวของอัลบั้ม Slipknot ของพวกเขาในปี 1999 และปี 2001 ในอัลบั้ม Iowa หลังจากที่หายไปช่วงสั้น ๆ สลิปน็อตกลับมาในปี 2004 ในอัลบั้ม Vol. 3: (The Subliminal Verses) ก่อนที่จะเว้นช่วงบันทึกและกลับมาอีกในปี 2008 กับอัลบั้มที่สี่ของพวกเขา All Hope Is Gone ซึ่งออกมาที่อันดับที่ 1 บน บิลบอร์ด 200 หลังจากที่หายไปนาน สลิปน็อตก็ออกสตูดิโออัลบั้มที่ห้าของพวกเขาคือ .5: The Gray Chapter ในปี 2014 นอกจากนี้วงได้ออกอัลบั้มแสดงสด 9.0: Live และอัลบั้มรวมเพลง Antennas to Hell ในปี 2015 สลิปน็อตได้พาดหัวข่าววงฮาร์ดร็อคที่ยิ่งใหญ่ที่สุดของสหราชอาณาจักรและได้แสดงงานเทศกาล Download Festival เป็นครั้งที่สาม
ประวัติ > การก่อตั้ง (1995–1998)

สลิปน็อต ก่อตั้งขึ้นใน Des Moines, Iowa ในกันยายน 1995 เมื่อมือกลอง Shawn Crahan และมือเบส Paul Gray เริ่มตั้งวงดนตรีชื่อ The Pale Ones สมาชิกของวงก็ถูกชักชวนมาจากเพื่อนที่รู้จักกันผ่านกลุ่มนักดนตรีท้องถิ่นรวมทั้งนักร้อง Anders Colsefni และมือกีตาร์ Donnie Steele ไม่นานหลังจากการก่อตั้งของพวกเขา Paul Gray ได้ชวน Joey Jordison เพื่อซ้อมวงดนตรีเพราะมีความสนใจในการทดลองกับองค์ประกอบของกลองเพิ่มเติม ภายหลัง Jordison เข้าร่วมวงเป็นมือกลองหลักและย้าย Crahan เล่นเพอร์คัชชัน นอกจากนี้ยังให้ Colsefni เล่นเพอร์คัชชันขณะที่ยังคงเป็นนักร้องของวง และทางวงก็ตัดสินใจที่จะชวนให้ Josh Brainard เป็นมือกีต้าร์ที่สองของวง โดยมีสมาชิกไปแล้วไปหกคน ในวันที่ 4 ธันวาคม วงก็เปิดตัวอัลบั้มแสดงสดชื่อ Meld.
ในการพัฒนาต้นของวงที่เป็นผลไม้ คืนการประชุมวางแผนระหว่าง Gray, Crahan และ Jordison ที่สถานีบริการน้ำมัน Sinclair ที่ Jordison ทำงานตอนกลางคืน ในช่วงปลายปี 1995 Jordison sonsnack แนะนำการเปลี่ยนชื่อวงเป็น "Slipknot" หลังจากที่เพลงของพวกเขาก็ใช้ชื่อเดียวกัน ในเดือนธันวาคม Slipknot เริ่มบันทึกเสียงที่ SR400 Audio ในบ้านเกิดของวง โดยไม่มีงบประมาณการบันทึกวงดนตรี ในเดือนกุมภาพันธ์ปี 1996 มือกีตาร์ Donnie Steele ตัดสินใจที่จะออกจากวง  เนื่องจากถือหลักความเชื่อของคริสต์ เมื่อถูกถามในปี 1999 เกี่ยวกับการออกของ Steele, Jordison อธิบายว่า "เรามีความพร้อมที่จะให้เขา แต่เขาไม่ได้ต้องการที่จะอยู่" ในระหว่างขั้นตอนการบันทึก Craig Jones ได้ชวนให้เป็นมือกีตาร์แทน Steele แต่ตลอดเวลาของพวกเขาในสตูดิโอของวงได้รับการเพิ่มเสียงแซมเพิลในการบันทึกของพวกเขา แต่ไม่สามารถผลิตเสียงเหล่านี้ได้ ต่อมา Craig Jones กลายเป็นมือแซมเพลอร์ของวงและถูกแทนด้วย Mick Thomson หลังจากที่ใช้เวลาในการบันทึก สลิปน็อตได้ปล่อยอัลบั้ม  Mate. Feed. Kill. Repeat. ในวันฮาโลวีน 31 ตุลาคม 1996
สำหรับการจัดจำหน่ายเดโมถูกทิ้งไว้ตั้งแต่แรกและโปรดิวเซอร์ของพวกเขา Sean McMahon ก่อนที่จะถูกส่งไปที่บริษัทจัดจำหน่าย Ismist ในช่วงต้นปี 1997 สลิปน็อตได้รับเป็นจำนวนเงินที่เล็ก ๆ ของการออกอากาศในสถานีวิทยุท้องถิ่นออกหลังการจำหน่ายเดโม แต่ก็ไม่ได้รับความสนใจจากค่ายใด ๆ ดังนั้นวงกลับไปที่สตูดิโอในการพัฒนาวัสดุใหม่ ช่วงเวลาต้องการเสียงร้องที่ไพเราะมากขึ้นสำหรับเพลงของพวกเขา เป็นผลให้ Corey Taylor ได้รับคัดเลือกจากเพื่อนร่วมวง Stone Sour และก็ให้ Colsefni ร้องเสียงประสานและเล่นเพอร์คัชชัน ขณะที่การทำงานในสตูดิโอ สลิปน็อต ยังคงแสดงในเวทีท้องถิ่น ช่วงหนึ่งในเดือนกันยายนปี 1997 Colsefni ประกาศบนเวทีว่าเขาออกจากวง ในช่วงว่างของเพอร์คัชชันก็แทนที่โดย Greg Welts ซึ่งเรียกติดปากว่า "Cooddles." ในช่วงต้นปี 1998 สลิปน็อต ผลิตเดโมที่สองประกอบซึ่งด้วยห้าเพลงที่มีเฉพาะสำหรับขลุ่ย ในตอนนี้วงดนตรีเริ่มที่จะได้รับความสนใจมากจากค่ายเพลงและในเดือนกุมภาพันธ์ปี 1998 โปรดิวเซอร์ Ross Robinson เสนอในการผลิตอัลบั้มเปิดตัวของพวกเขาหลังจากที่เข้าร่วมการฝึกซ้อมใน Des Moines ไม่นานหลังจากนั้นดีเจ Sid Wilson ได้รับการชักชวนให้เป็นสมาชิกคนที่เก้าของวง หลังจากที่ได้แสดงและสร้างความประทับใจให้สมาชิกในวง ในช่วงปลายเดือนมิถุนายน สลิปน็อตได้รับสนับสนุนจากค่าย Roadrunner ทางวงได้เซ็นสัญญาต่อสาธารณชนในวันที่ 8 กรกฎาคม 1998 สองวันก่อนหน้านี้ Greg Welts ถูกไล่ออกจากวง สลิปน็อตปฏิเสธที่จะออกความคิดเห็น
ประวัติ > อัลบั้ม Slipknot (1998–2000)

Chris Fehn ได้แทนที่มือเพอร์คัชชัน Greg Welts ก่อนที่ทางวงสลิปน็อตจะเดินทางไป Malibu, California ในการทำงานในอัลบั้มเปิดตัวของพวกเขาในเดือนกันยายนปี 1998 หลังจากเขียนเพลงในการบันทึกเสียงอัลบั้ม สลิปน็อตกลับไป Des Moines, Iowa สำหรับฉลองช่วงคริสต์มาส ในช่วงเวลานั้นมือกีตาร์ Josh Brainard ตัดสินใจที่จะออกจากวง ต่อมาสลิปน็อตได้ Jim Root และวงกลับไป Malibu เพื่อดำเนินงานในอัลบั้มเปิดตัวของพวกเขา